Príloha č. 1 súťažných podkladov k výzve na predkladanie ponúk v rámci DNS

OPIS PREDMETU ZÁKAZKY
„Šitie výstrojných súčiastok a odevov – DNS“ 
Výzva č. 48 na predmet

,, Výbava pre NOS“ 

Predmetom tejto zmluvy je vykonanie diela pre potreby Ministerstva obrany Slovenskej republiky a Ozbrojených síl Slovenskej republiky, ktorými sa rozumie ušitie odevov podľa nasledujúceho výkazu jednotlivých položiek sortimentu predmetu zmluvy: 
	P.č.
	Názov tovaru
	Počet ks

	1.
	Vesta taktická ľahká
	2 273

	2.
	Znak rukávový vyšívaný farba béžová
	  200

	3.
	Znak rukávový vyšívaný farba bledozelená
	  200

	4.
	Znak rukávový vyšívaný farba čierna
	  200

	5.
	Znak rukávový vyšívaný farba tmavozelená
	  200

	6.
	Tielko rozlišovacie fosforovo zelené
	  200

	7.
	Tielko rozlišovacie fosforovo oranžové
	  200

	8.
	Čiapka šiltovka čierna
	  501



1. Položka č. 1: Vesta taktická ľahká
Vesta taktická ľahká je vyrábaná v univerzálnej veľkosti. Pozostáva z predného dielu (chránič hrude), zadného dielu (chránič chrbta) a bočných dielov.
Ilustračný obrázok – zadný diel a bočné diely, predný diel a bočné diely:
[image: ][image: ]



[image: ]Ilustračný obrázok zadný diel:
Zapínanie je riešené formou opasku z bočných dielov v oblasti bokov, na ktorom sú pripevnené rovnobežné popruhy so zapínaním na pracku trojzubec, prípadne je možné použiť ekvivalentný zapínací systém, ktorý zabezpečí jednoduché ale pevné zapínanie a odopínanie (systém rýchloupínacej posuvnej spony na modul MOLLE Strip alebo ekvivalent). Prešitie popruhov musí byť pevné a spoločné s upevnením pracky (resp. trojzubca) tak, aby sa zabránilo ich vytrhnutiu z tkaniny. Trojzubec je zhotovený na opasku a pracka je zhotovená na zadnom diely vesty tak, aby bolo možné variabilne nadstavovať objem pásu s nastaviteľnými popruhmi s voľným koncom popruhov v dĺžke min. 25 cm ± 2 cm. V prednej časti je upínanie pása riešené suchými zipsami. Spojenie predného a zadného dielu na pleciach (ramenná časť) je na upínací systém zo suchých zipsov a pod takým uhlom, že časti na pleciach priľnú na telo a zároveň sú v jednej nenarušenej línii. Celková nosnosť vesty musí spĺňať požiadavku na evakuáciu a odnos raneného do váhy min. 150 kg.
Ilustračný obrázok ramenná časť:
[image: ]












Tunely na vkladanie peny z vnútornej strany (EVA/ekvivalent o hrúbke 20 mm ± 5 mm) sú konštruované tak, aby neprekážali pri nosení a zabezpečovali vkladacie peny proti vypadnutiu. Vnútorná časť taktickej vesty (smerom k telu) predného a zadného dielu je riešená mäkčeným polstrovaním. Obdobne je riešené mäkčené polstrovanie na ramenných častiach vnútornej strany popruhov. 
Ilustračný obrázok tunel na vkladanie peny a mäkčené polstrovanie:
[image: ][image: ]

V hornej časti predného dielu je našitý suchý zips (plyšová časť) na upínanie panelu (integrovaného vrecka pre 3 zásobníky pre zbrane typu M4, M16 alebo AK). 
Ilustračný obrázok horná časť:
[image: ]

Predný, zadný a bočný diel je prešitý popruhovým systémom na upínanie sumiek, puzdier a pod. Predný diel je vyhotovený tak, aby bolo možné nahradiť popruhovú časť velcro panelu za integrované vrecko pre 3 zásobníky pre zbrane typu M4, M16 alebo AK. Vesta je vybavená popruhovým systémom v prednej i zadnej časti, vrátane opasku. V prednej časti sa na hrudi nachádza velcro panel. Vkladacie peny sú súčasťou vesty taktickej. Je vyhotovený z materiálu olivovo zelenej farby, ktorý odpudzuje vodu a nečistoty. Konštrukčné vyhotovenie: 1 vrecko pre 3 zásobníky pre zbrane typu M4, M16 alebo AK, 1 predný diel, 1 zadný diel a popruhový systém. 	Materiál: cordura/PES 900D, prípadne ekvivalent s rovnakými alebo lepšími parametrami, nepremokavý, stály voči poveternostným vplyvom.
2. Položky č. 2 – 5: Znaky rukávové vyšívané – rozmery 10 cm x 10 cm
· farba béžová – podklad, očíslované od 1 po 200, čierne číslice, čierne orámovaníe,
· farba bledozelená – podklad, očíslované od 1 po 200, bledosivé číslice a orámovanie,
· farba čierna – podklad, očíslované od 1 po 200, bledosivé číslice a orámovanie,
· farba tmavozelená, očíslované od 1 po 200, bledosivé číslice a orámovanie.

Znaky sú vyhotovené vyšívaním, lícna strana – látka vo farbe podľa opisu, rozmer, tvar a farebnosť je potrebné dodržať. Po celej ploche rubovej strany je pevne nalepená háčková časť suchého zipsu tak, aby nedochádzalo k oddeľovaniu suchého zipsu od základnej tkaniny pri používaní. Znak musí byť zhotovený z materiálov, ktoré sú odolné vode a svetlu, aby následným nosením na služobnom odeve nedošlo k poškodeniu znaku vplyvom svetla alebo vody. 
Písmo: výška 60 mm, šírka 4 mm, typ písma ARIAL.

3. Položky č. 6 a č. 7: Tielko rozlišovacie reflexné
Očíslované na prednom a zadnom diele v strede od 1 po 200: výška číslic je 20 cm, typ písma ARIAL. Veľkosť: univerzálna jedna veľkosť tak, aby sa dalo navliecť na taktickú vestu počas výcviku. Materiál: 100 % polyester.
Ilustračný obrázok tielko rozlišovacie fosforovo zelené a fosforovo oranžové:
[image: ] [image: ]
4. Položka č. 8: Čiapka šiltovka čierna
Čiapka šiltovka čierna je navrhnutá pre náročné podmienky, kde je dôležitá odolnosť, pohodlie a praktické využitie. Vhodná je na airsoft, outzdoor aktivitxy aj každodenné nosenie. Je vyrobená z kombinácie 65 % polysteru a 35 % bavlny s ripstop úpravou, ktorá zvyšuje odolnosť voči roztrhnutiu a opotrebeniu. Zadná časť z priedušnej sieťoviny zabezpečuje dobrú ventiláciu a pomáha udržať komfort aj pri vyššej fyzickej záťaži. Spevnená predná časť drží tvar a zabezpečuje stabilné nosenie. Nastaviteľný popruh so suchým zipsom umožňuje jednoduché prispôsobenie veľkosti, vďaka čomu šiltovka dobre sedí na rôznych typoch hlavy.
Na vrchnej časti sa nachádza suchý zips vycentrovaný vertikálne v strede, umiestnený vo vzdialenosti cca 2,5 cm ± 0,3 cm od šiltu smerom nahor o veľkosti 10 cm ± 0,5 cm a výška 3 cm ± 0,3 cm pre uchytenie IR nášiviek (viditeľných v infračervenom svetle – IR velcro panel na nášivky) alebo identifikačných prvkov, čo ocenia najmä používatelia v taktickom prostredí. Nášivka je čiernej farby s viditeľným vyšitým nápisom bielej farby INŠTRUKTOR (šírka slova 9 cm ± 0,5 cm, výška jednotlivých písmen 1,5 cm ± 0,2 cm, hrúbka písmen 0,2 cm ± 0,1 mm, vzdialenosť medzi písmenami je 0,1 cm). Nášivka musí byť prichytená háčikovou časťou na plyšovú časť šiltovky, odopínateľná, dodávaná spolu so šiltovkou.
	
Predloženie vzoriek

	P.č.
	Názov tovaru - vzorky
	Počet ks vzoriek
	Veľkosti

	1.
	Vesta taktická ľahká
	2
	UNI

	2.
	Znak rukávový vyšívaný farba béžová
	2
	UNI

	3.
	Znak rukávový vyšívaný farba bledozelená
	2
	UNI

	4.
	Znak rukávový vyšívaný farba čierna
	2
	UNI

	5.
	Znak rukávový vyšívaný farba tmavozelená
	2
	UNI

	6.
	Tielko rozlišovacie fosforovo zelené
	2
	UNI

	7.
	Tielko rozlišovacie fosforovo oranžové
	2
	UNI

	8.
	Čiapka šiltovka čierna
	2
	UNI


Ku každej predloženej vzorke musí byť pripojený návod na údržbu v slovenskom alebo českom jazyku a symboly údržby. Vzorky tovarov predmetu zákazky musia zodpovedať technickým, kvalitatívnym a materiálovým parametrom požadovaným v opise predmetu zákazky. Víťazný uchádzač splnenie týchto podmienok preukazuje čestným vyhlásením.
Balenie a značenie
Každý kus materiálu podľa farebného vyhotovenia sa balí samostatne do PET vrecka, podľa druhov a dodávaných typov. Vzniknuté balenie je prelepené lepiacou páskou a na bočnej strane balíka (krabice, kartóna) je umiestnený štítok s týmito údajmi:

- Vyrobené pre OS SR                                                                        
- identifikácia výrobcu (dodávateľa)  
- názov výrobku
[image: ]- veľkosť výrobku
 - počet kusov
- rok výroby a značka odberateľa (skrížené mečíky).

Každý výrobok je označené etiketou s týmito údajmi:
[bookmark: _Hlk161916088]- Vyrobené pre OS SR                                                                       
- výrobca
- veľkosť
[image: ]- materiálové zloženie
- symboly ošetrovania podľa STN EN ISO 3758

- rok výroby a značka odberateľa ( skrížené mečíky)

Hmotnosť balíka nesmie presiahnuť 15 kg.

